£: 
da den blev opdaget af Europæerne, og han er ligesaa 
fuldstændig en Centaur som de asiatiske Steppers be- 
rømte Rytterfolk.  Honningbien har fulgt »de blege An- 
sigter« paa Vandringen fra Øst til Vest og for længe siden 
naaet og overskredet Klippebjergene; ogsaa til Nyhollands 
Indre er den naaet, og »mangen en uheldig Guldgraver«, 
siger Wahlgren, »har i den vilde Bies Bo fundet den 
Rigdomskilde, som han forgjæves søgte i Jorden.« Har 
altsaa Civilisationens Udbredning end ydet nyopdagede 
Lande meget, som de manglede fra Naturens Haand, saa 
ere dog de oprindelige Naturforhold derved kun blevne 
saameget grundigere forvanskede eller forkvaklede”), og i 
mere end een Henseende fristes man til at udbryde: 
»Åk hvor forandret !« 
Det er ikke min Agt her at behandle dette Æmne i 
sin fulde Udstrækning, og navnligen vil jeg see bort fra 
alt hvad der kunde siges om den Forandring, Naturen 
dels har lidt, dels lider eller gaaer imøde for Plante- 
rigets Vedkommende, skjøndt derom kunde siges meget. 
Jeg vil holde mig til Dyreriget og søge at meddele Dem 
nogle Hovedtræk af hvad det er, som her 'er gaaet for 
sig i den historiske Tid eller i den Tid, som ligger umid- 
delbart forud for denne. — Saalænge Naturen er overladt 
til sig selv, holde de forskjellige Kræfter hinanden i 
en vis Ligevægt. En stor Mængde Dyr leve af Græs, 
Knolde, Frugter, Bark, Frø osv. og tilintetgjøre derved en 
uhyre Mængde Planteindivider; men det gjør ikke noget, 
") I den seneste Tid har man jo endog seet Bestræbelser frem- 
komme for bevidst at forandre et Lands vilde Dyreverden ved 
at indføre' nyttige vilde Dyr andetstedsfra. See derom en Notits 
i dette Tidsskrift Tredie Række Andet Bind p. 177: »Akklimati- 
sationsforsøg i Nyholland«. 
